અન્નાએ પોતાની ઑટોરિક્ષામાં ટેબલેટ, iપેડ તેમજ લેપટોપ પણ રાખ્યું છે જેથી તેમની ઑટોમાં બેસીને લોકો આ તમામ વસ્તુઓનો લાભ ઉઠાવી શકે. આટલું જ નહીં, તેમણે પોતાની સાથે સ્વાઇપિંગ મશીન પણ રાખ્યું છે જેથી યાત્રીઓને છૂટ્ટાની સમસ્યા ન રહે. તેની પાછળનું કારણ પણ રસપ્રદ છે. જ્યારે યાત્રીઓ પાસે ચિલ્લર નથી હોતું ત્યારે અન્ના તેમને કોઈ બીજી વખત પૈસા આપવાનું કહે છે, પરંતુ એ સમયે યાત્રિકો શરમ અનુભવે છે. આ સમસ્યાનું નિરાકરણ લાવવા તેમણે ઑટોમાં સ્વાઇપિંગ મશીન રાખવાની શરૂઆત કરી અને આજે તેમની ઑટોરિક્ષાનું ભાડું લોકો ક્રેડિટ અને ડેબિટ કાર્ડથી પણ ચૂકવી શકે છે. મુસાફરીના અંતર પ્રમાણે, અન્ના પોતાના યાત્રિકો પાસેથી રૂ.10, 15, 20 તેમજ 25 જેટલું ભાડું લે છે.